Diari Oficial de la Generalitat Valenciana


Sumari del DOGV 4337, del 17-09-2002 (2002/9498)

RESOLUCIÓ de 18 de juliol de 2002, del director general d'Arquitectura i Habitatge, relativa a l'acreditació per canvi de domicili del laboratori d'assaigs per al control de qualitat de l'edificació Asistencia Técnica y Control de Calidad de la Construcción, SA (AT Control, SA), amb les referències 07048HA02, 07048SV02 i 07048SE02.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9498


Data del document
:   18-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 18 de juliol de 2002, del director general d'Arquitectura i Habitatge, relativa a l'acreditació per canvi de domicili del laboratori d'assaigs per al control de qualitat de l'edificació Asistencia Técnica y Control de Calidad de la Construcción, SA (AT Control, SA), amb les referències 07048HA02, 07048SV02 i 07048SE02. [2002/F9498]
  
Severino Ramos Aparici, en nom i representació del laboratori d'assaigs Asistencia Técnica y Control de Calidad de la Construcción, SA (AT Control, SA), sol·licita l'acreditació de laboratori d'assaigs en les àrees de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de sòls, àrids, mescles bituminoses i materials constituents en vials (SV) i d'assaigs de laboratori de mecànica de sòls (SE), tot això de conformitat amb el Decret 173/1989, de 24 de novembre, del Consell de la Generalitat Valenciana.
  
L'expedient d'acreditació s'ha tramitat de conformitat amb el Reial Decret 1.230/1989, de 13 d'octubre, i les ordes de 15 de febrer i de 21 de juny de 1990, del Ministeri d'Obres Públiques i Urbanisme, i consta en este que s'han complit tots els requisits reglamentats.
  
En virtut d'això, a proposta de la Divisió de Qualitat en l'Edificació, esta direcció general resol:
  
Primer
  
Acreditar el laboratori Asistencia Técnica y Control de Calidad de la Construcción, SA (AT Control, SA), amb domicili social a l'avinguda dels Germans Bou, número 171, de Castelló de la Plana, en les àrees de control de:
  
- Formigó en massa o armat i els seus materials constituents: ciment, àrids, aigua, acer per a armadures, addicions i additius (HA), amb la referència 07048HA02.
  
- Sòls, àrids, mescles bituminoses i materials constituents en vials (SV), amb la referència 07048SV02.
  
- Assaigs de laboratori de mecànica de sòls (SE), amb la referència 07048SE02.
  
Segon
  
Les presents acreditacions tindran validesa en l'àmbit de la Comunitat Valenciana per un període de cinc anys comptadors a partir de la data de la present resolució, i queden supeditades al compliment de les condicions establides en el Decret 173/1989, de 24 de novembre, del Consell de la Generalitat Valenciana, les ordes de 15 de febrer i de 21 de juny de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores del mencionat reial decret.
  
Tercer
  
Les inspeccions periòdiques, per a la verificació del compliment de les condicions de l'acreditació durant el període dels cinc anys, les realitzaran els laboratoris de les seccions de Control de Qualitat de la Direcció General d'Arquitectura i Habitatge.
  
Els gastos ocasionats pel seguiment de l'acreditació hauran de ser satisfets pel laboratori peticionari d'acord amb la Llei 12/1997, de 23 de desembre, de Taxes de la Generalitat Valenciana.
  
Quart
  
Qualsevol variació en les condicions que serviren de base per a l'acreditació del laboratori haurà de ser comunicada a esta direcció general en el moment en què es produïsca.
  
Cinqué
  
La present resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment, per a la seua inscripció en el Registre General de Laboratoris d'Assaig Acreditats, amb les referències 07048HA02, 07048SV02 i 07048SE02.
  
Contra esta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes comptador des de la notificació, de conformitat amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99.
  
La present resolució es publicarà en el Diari Oficial de la Generalitat Valenciana, perquè en prengueu coneixement.
  
València, 18 de juliol de 2002.- El director general d'Arquitectura i Habitatge: José María García Zarco.